stanford-oval/wikipedia huggingface dataset:
פשוש
מראה

הפשוש היא מהקטנים בעופות הנמצאים בישראל. אורך גופו נע בין 12.2 ל-13.8 ס"מ. משקלו 6.8- 7.5 גרם בלבד. מוטת כנפיו 4.1 - 4.5 ס"מ. גב הפשוש חום-אפרפר, מפוספס בפסי אורך קצרים בצבע חום-כהה. צבע הבטן לבן-אפרפר. זנבו הארוך (כ-5.2-6.7 ס"מ. כמחצית מאורכו) זקור כלפי מעלה, ובנוי מעשר נוצות מדורגות באורכן, שכל אחת מהן מסתיימת בכתם שחור ועטרת לבנה. מקור מקורו חד, ארוך ודק. מקור הזכר נעשה שחור בעונת הקינון.
תפוצה ואזורי מחיה

תפוצת הפשוש משתרעת מסומליה וג'יבוטי בקרן אפריקה, דרך המזרח התיכון, המפרץ הפרסי, פקיסטן, ועד מזרחית לצפון הודו (אזור נפאל ובנגלדש), כולל טורקיה בצפון.
בית הגידול של הפשוש מגוון וכולל שטחים חקלאיים, גנים, שדות, ביצות, חורשות ושטחים עירוניים. הפשוש שוכן בעצים, שיחים ובסבכים (מכאן שם משפחת הסיבכיים) בהם הוא מקנן, וכן בעשב גבוה.
הפשוש יציב, כלומר הוא אינו נודד, אלא חי באותו מקום בכל עונות השנה. הפשוש שכיח ברוב חלקי ישראל, מצפונה ועד צפון הנגב, בייחוד בעמקים ובמישורים שבצפון ובמרכז. עם זאת בעשור השני של המאה ה-21 חלה ירידה משמעותית בגודל אוכלוסיית הפשוש בישראל, ככל הנראה בשל פלישת מינים מתחרים כמו המיינה והדררה.
תזונה

תפריטו של הפשוש כולל בעיקר חרקים קטנים, אך גם חסרי חוליות אחרים, זרעים ופירות.
התנהגות ותוחלת חיים

הפשוש הוא עוף פעיל ובולט למדי, אך בעונות הקור, דוגמת החורף הישראלי, יעדיף להסתתר בין שיחים סבוכים ולתור אחר מזון. זמנים קרים אלו עלולים לגרום לתמותה וירידה באוכלוסיית הפשושים, אך התאוששותם מהירה. כשמתחיל להתחמם נוהגים הזכרים לבחור נקודה מוגבהת בנוף, לשיר בקול רם בשירה מונוטונית שיכולה להימשך גם חמש דקות רצופות, ולנתר. כשהפשושים מבחינים בטורף בסביבתם, הם מזהירים את גוזליהם במעין קול תקתוק מהיר וחלש יותר מהשירה.
הפשוש היא ציפור מונוגמית וטריטוריאלית. תחום מחייתה קבוע, ושטחו הוא כשני דונם ומשתנה בהתאם לעונות השנה ולסביבה. הזכר יילחם בכל זכר שיחדור לתחומו כדי לסלקו. תוחלת חייו של הפשוש היא כשנה וחצי, אולם הפשוש יכול להגיע גם לגיל של ארבע שנים. ידוע על פרט מוטבע משמורת עינות צוקים שחי למעלה משש שנים וחצי.
התנהגות ותוחלת חיים > קינון, דגירה ורבייה

עונת הקינון של הפשושים מתחילה בסוף פברואר עד תחילת מרץ, ונמשכת עד סוף חודש יוני. במהלך עונת הקינון ישלים הפשוש עד שלושה מחזורי קינון. הזכר הוא שיתחיל לבנות את הקן, שצורתו צורת ביצה עם פתח עגול בצידו, מסיבי דגנים וזרדים עדינים, והנקבה תסייע לרפדו מבפנים בציציות זרעונים של צמחים ממשפחת המורכבים. לעיתים יבנה הזכר מספר קנים עד שהנקבה תבחר אחד מהם. הקן ממוקם בתוך סבך, כ-40 עד 50 ס"מ מעל הקרקע, אך לעיתים גם על שיחים ועצים. מלאכת הבניה נמשכת כחמשה עד שמונה ימים.
כשבוע לאחר תחילת בניית הקן תטיל בתוכו הנקבה בין שלוש לחמש ביצים, שצבען ורדרד עם כתם אדמדם בצדן. עם הטלת הביצה הלפני האחרונה תתחיל הדגירה על הביצים, ותימשך 12–13 יום עד לבקיעתן. במהלך היום ידגרו הזכר והנקבה על הביצים במשמרות. בלילה דוגרת הנקבה לבדה. גם במהלך הדגירה תמשיך מלאכת ריפוד פנים הקן על ידי בן הזוג שלא דוגר. הגוזלים נשארים בקן 12 יום. בנוסף להאכלת הגוזלים, דואגים הפשושים גם לניקיון הקן ולסילוק הפרשות הגוזלים. ההורים ימשיכו להאכיל את הגוזלים מחוץ לקן למשך שבועיים נוספים. בסיומם יגורשו הצאצאים מתחום מחייתם של הוריהם, ויתחילו את חייהם כפשושים בוגרים. 8-4 ימים לפני סיום ההאכלה, יתחיל הזכר בבניית הקן החדש.
הערות שוליים

↑  פשוש באתר הרשימה האדומה של IUCN
↑  להתראות דוכיפת, שלום מיינה: האם הציפורים הארץ־ישראליות עומדות להיעלם מהנוף?, באתר www.haaretz.co.il
↑  הקלטה של שירת הפשוש, באתר המרכז לטכנולוגיה חינוכית
בול ישראלי מ-1963 ועליו מאויר פשוש
איש הזאב (סרט, 2025)

| --- | --- |

 מבוסס על:  "איש הזאב" מאת קורט סיודמק
 בימוי:  לי וונל 
 הופק בידי:  ג'ייסון בלאם 
 תסריט:  לי ונל קורבט טאק לורן שוקר בלאם רבקה אנג'לו
 שחקנים ראשיים:  כריסטופר אבוט ג'וליה גארנר
 מדבבים:  לי וונל 
 מוזיקה:  בנג'מין וולפיץ' 
 צילום:  סטפן דוסיו
 מדינה:  ארצות הברית 
 חברת הפקה:  בלאמהאוס הפקות סרטי מוטל
 חברה מפיצה:  סרטי יוניברסל
 הקרנת בכורה:  ארצות הברית 17 בינואר 2024
 משך הקרנה:  103 דק' 
 שפת הסרט:  אנגלית 
 סוגה:  אימה על-טבעית
 www.wolfmanmovie.com
 דף הסרט ב־IMDb
 
איש הזאב (באנגלית: Wolf Man) הוא סרט אימה על-טבעי אמריקאי שבוים ונכתב על ידי לי וונל, קורבט טאק, לורן שוקר בלאם ורבקה אנג'לו. הסרט הוא אתחול של הסרט משנת 1941 בעל אותו השם. בסרט מככבים כריסטופר אבוט וג'וליה גארנר. ג'ייסון בלאם כמפיק בפועל תחת חברת ההפקה שייסד, "בלאמהאוס הפקות" יחד עם "סרטי מוטל".
הסרט אמור היה לעלות לאקרנים ב-25 באוקטובר 2024, תחת הפצת "סרטי יוניברסל". בהמשך, נדחה ל-17 בינואר 2025.
עלילה

בשנת 1995, היעלמותו של מטייל בהרי הפרא של אורגון עוררה השערות בנוגע לנגיף הקשור לחיות הבר באזור. במהלך מסע ציד באזור, בלייק לובל הצעיר ואביו הקפדן, גריידי, הבחינו ביצור מסתורי מסתתר ביער ומצאו מחסה בעמדת ציד מוגבהת.
שלושים שנה לאחר מכן, בלייק מתגורר בסן פרנסיסקו עם בתו ג'ינג'ר ואשתו שארלוט, עובדת כפייתית. כמו אביו המנוכר, הוא נאבק לשלוט בזעמו, דבר שגורם למתחים בנישואיו. יום אחד הוא מקבל תעודת פטירה של גריידי, שנעדר במשך שנים, ואת מפתחות בית ילדותו. בלייק מחליט לעבור לשם בתקווה לתקן את יחסיו עם שארלוט.
בדרכם לבית, הם נתקלים במקומי בשם דרק, שמכוון אותם למקום בשעת השקיעה. לפני הגיעם, יצור מסתורי מתנגש ברכבם, משרט את זרועו של בלייק וחוטף את דרק. בלייק מוביל את משפחתו בפאניקה לבית, מדליק את הגנרטור ומבצר את הכניסות כדי להגן עליהם מהיצור שבחוץ. עם זרועו מדממת ונגועה, בלייק מתחיל להראות סימני מחלה: הוא מאבד שיניים, מזיע בצורה חריגה וסובל מרגישות לרעש. כששומע את היצור מתקרב, הוא מצמיד את אוזנו לדלת צדדית, רק כדי שהיצור יתפוס את רגלו דרך פתח חיות המחמד ויפצע אותו עוד יותר, עד ששארלוט עוצרת אותו במכה עם פטיש.
שארלוט הולכת ודואגת ככל שבלייק מאבד שליטה בתנועותיו, יכולת הדיבור וההבנה. שיערו מתחיל לנשור, שיניו וציפורניו נושרות, ובמקומן צומחות ניבים וטפרים, בעוד ראייתו הופכת מעוותת. פרווה מתחילה לכסות את גופו, והוא מתחיל לנשוך את זרועו כמו חיה בניסיון להקל על הכאב, מה שמבעית את שארלוט. היא מבחינה ברכב ישן מחוץ לבית ומצליחה להניע אותו. לפני שהמשפחה מספיקה להימלט, היצור מנפץ את השמשה הקדמית, והם נאלצים למצוא מקלט על גג חממה. בלייק מסמן לשארלוט לקחת את ג'ינג'ר בחזרה לבית בעודו רץ לכיוון אחר כדי למשוך את היצור אליו.
רגעים לאחר מכן, בלייק חוזר כשהוא צולע ומעוות עוד יותר. הוא מקיא אצבע כרותה ומתקרב לשארלוט בצורה מאיימת, מבהיל אותה ואת ג'ינג'ר. כשהוא מבין שהוא מסכן אותם, הוא מתכונן לעזוב, אך היצור מוצא את דרכו פנימה ותוקף אותם. בלייק עומד ביניהם לבין היצור, ובמאבק עמו הוא נושך את צווארו של היצור והורג אותו. כשמזהה קעקוע על זרועו של היצור, בלייק מבין שזהו אביו, גריידי, שנדבק בנגיף.
בלייק בורח החוצה, כשהשלבים האחרונים של טרנספורמציית האדם-זאב שלו משתלטים עליו. כשהוא מאבד שליטה עצמית, הוא תוקף את משפחתו, שמוצאת מקלט באסם סמוך. בלייק פורץ פנימה, מנצל את ראיית הלילה החדשה שלו כדי להתגנב אליהם בחשיכה, אך נתפס במלכודת דובים ששארלוט הציבה. הוא כורת את רגלו וממשיך לרדוף אחריהם כששארלוט וג'ינג'ר נמלטות ליער ומסתתרות בעמדת ציד מוגבהת.
בלייק מטפס לעמדת הציד, ושארלוט מכוונת אליו רובה. כשהיא מבינה שבלייק סובל ורוצה למות, המשפחה חולקת מבט אחרון ובלייק מזנק לעברה, בעוד שארלוט יורה בו למוות.
צוות השחקנים והדמויות

שארלוט (ג'וליה גארנר)
לורנס "לארי" טלבוט / אדם זאב (כריסטופר אבוט)
ג'ינג'ר (מתילדה פירת')
הפקה

ביולי 2014, הכריזה "סרטי יוניברסל" על אתחול מפלצות יוניברסל, סדרת סרטי אימה שהופקו משנות ה-30 ועד שנות ה-50, ובנוסף הכריזה גם על יקום חדש "היקום האפל של סרטי יוניברסל". בנובמבר 2014, אושר שארון גוזיקובסקי יכתוב את תסריט סרט האתחול של "איש הזאב" משנת 1941. ביוני 2016, דיווחה "Deadline Hollywood" על שמועות ש"יוניברסל" רצתה ללהק את דוויין ג'ונסון לתפקיד הראשי. באוקטובר 2016, פיתוח הסרט החל להתקדם, ודייוויד ק'אלהאם צורף לכתיבת התסריט. בשנת 2017, עלה לאקרנים הסרט "המומיה"; הסרט הראשון ב"יקום האפל של סרטי יוניברסל". השקת הסרט הייתה כישלון מסחרי, דבר שגרם ל"יוניברסל" לקחת הפסקה מפיתוח סרטי "היקום אפל".
הפקה > צילום

צילומי הסרט החלו ב-17 במרץ 2024.
הערות שוליים

↑  'Wolf Man' Moves to MLK 2025, 'The Woman in the Yard' Unset, web.archive.org, ‏2024-03-29
↑  Hoberman, J. (24 באוקטובר 2014). "Invasion of the Horror Franchises". The New York Times. ארכיון מ-28 באוקטובר 2021. נבדק ב-28 באוקטובר 2021. {{cite web}}:  (עזרה)
↑  Fleming, Mike Jr. (16 ביולי 2014). "Universal Taps Alex Kurtzman, Chris Morgan To Relaunch Classic Movie Monster Franchises". Deadline Hollywood. ארכיון מ-28 באוקטובר 2021. נבדק ב-28 באוקטובר 2021. {{cite web}}:  (עזרה)
↑  Fleming, Mike Jr. (12 בנובמבר 2014). "Will Justin Lin Rev Fast & Furious Finale?". Deadline Hollywood. ארכיון מ-28 באוקטובר 2021. נבדק ב-28 באוקטובר 2021. {{cite web}}:  (עזרה)
↑  Fleming, Mike Jr. (12 בנובמבר 2014). "Sony Confirms Dark Matter; Universal Confirms Aaron Guzikowski To Write Wolfman". Deadline Hollywood. ארכיון מ-26 באוקטובר 2021. נבדק ב-28 באוקטובר 2021. {{cite web}}:  (עזרה)
↑  Fleming, Mike Jr. (22 ביוני 2016). "Dwayne Johnson Sets Jay Longino Graphic Novel Son Of Shaolin At Sony". Deadline Hollywood. ארכיון מ-28 באוקטובר 2021. נבדק ב-28 באוקטובר 2021. {{cite web}}:  (עזרה)
↑  Ford, Rebecca (13 באוקטובר 2016). "Universal Taps The Expendables Writer to Pen The Wolf Man (Exclusive)". The Hollywood Reporter. ארכיון מ-28 באוקטובר 2021. נבדק ב-28 באוקטובר 2021. {{cite web}}:  (עזרה)
↑  Kit, Borys; Couch, Aaron (8 בנובמבר 2017). "Universal's Monsterverse in Peril as Top Producers Exit (Exclusive)". The Hollywood Reporter. ארכיון מ-28 באוקטובר 2021. נבדק ב-28 באוקטובר 2021. {{cite web}}:  (עזרה)
↑  Jason Blum [@jason_blum] (17 במרץ 2024). "Day one on the set of Wolf Man. Director Leigh Whannell pictured here. LFG!!! 📸: Nicola Dove/Universal Pictures and @blumhouse" (Tweet). ארכיון מ-18 במרץ 2024. נבדק ב-18 במרץ 2024 – via Twitter. {{cite web}}:  (עזרה)
יסוד ושורש העבודה

| --- | --- |

עטיפת הספר
 מידע כללי
 מאת:  רבי אלכסנדר זיסקינד מהוראדנא
 שפת המקור:  עברית 
 סוגה:  ספרות תורנית 
 הוצאה
 הוצאה:  נובידבור
 תאריך הוצאה:  תקמ"ב 1782
 מהדורות נוספות
 מקורות לכתיבת הספר:  תלמוד בבלי, הלכה, מדרש, ספר הזוהר
 קישורים חיצוניים
 ויקיטקסט:  יסוד ושורש העבודה באתר ויקיטקסט
 היברובוקס:  יסוד שורש העבודה, באתר Hebrewbooks
 
יסוד ושורש העבודה, הוא ספר מוסר קבלי שנכתב על ידי הרב אלכסנדר זיסקינד מהוראדנא, המדריך את האדם בהתנהגותו היומיומית, בתפילתו ובמצוות שבין אדם למקום ובין אדם לחברו. נדפס לראשונה בנובידבור בשנת תקמ"ב וזוכה עד היום לפופולריות רבה ונחשב כספר יסוד בעבודת ה'.
מבנה הספר

ספר זה מלמד את עבודת השם ומביא את עיקרי המידות עליהן צריך האדם לעבוד, והן: היראה, האהבה לה', התשובה, ההקפדה על קדושה וטהרה והענווה, ומטיף על חשיבות ההכנה טרם כל מצווה, על ההתלהבות בעת התפילה, וכיצד עליו לחוש שעה שהוא מתפלל. כמו כן מבאר כוונות הפסוקים בכל התפילה ובכוונות שיש לכוון בהן ובהטעמות הנכונות שיש להקפיד עליהן ושלא להבליע את האותיות בתפילה.
כך למשל בתפילת העמידה: "השיבנו אבינו – "כשיאמר אבינו יכניס שמחה עצומה בלבו". והחזירנו בתשובה שלימה לפניך – "בתחלה יתפלל במחשבתו בשברון לב מאוד ואחר כך יתפלל תפלה פרטית על עצמו ויתפלל בלב נשבר מאוד שיתן בלבו לחזור מהן ומה טוב כי פלגי מים תרד עיניו".
כפי שעולה מעדות עצמו בצוואתו היה נאה דורש ונאה מקיים: "לבד כל הכוונות שכתבתי בחיבורי הנדפס, מעיד אני עלי שמים וארץ בני אהובי, שלא נעדר אחת מהנה שלא כוונתי בעצמי בכל התפילות ובכל ההודאות ביתר שאת וביתר עוז, ועוד רבים כהנה וכהנה שלא היה ביכולתי להציג בחבורי כוונתי אותם בעזה"ש מחמת גודל אהבת ה' יתעלה ברוך הוא וברוך שמו". ועוד להלן: "אך דעו, בניי אהובי, שבוודאי כפלי כפלים דברים כהנה וכהנה שהייתי נזהר בהם ולא העליתי אותם בכתב".
העיקר שעליו מושתת הספר הוא, לעשות נחת רוח לבורא יתברך בכל מעשינו, ושעבודת התפילה ועשיית המצוות תהיינה בשמחה רבה.
תוכן הספר

הספר מתחלק לשנים עשר שערים לפי שמות שערי המקדש:
שער א' – שער הגדול, הוא מבוא גדול להלהיב לבות בני אדם אל כללות העבודה של אהבה ויראה והוא כולל עבודת הלב והמחשבה.
שער ב' – שער האשמורת, כולל כל עבודות האשמורת וכל ברכות השחר וקרבנות עם כל הסדר עד ברוך שאמר.
שער ג' – שער השיר, מבואר בו כוונות פסוקי דזמרה ודקדוק המלות.
שער ד' – שער המזרח, מבואר בו כוונות איש"ר וק"ש וברכותיה וכוונת היחוד.
שער ה' – שער הקרבן, מבואר בו כוונת תפלת י"ח ושאר כל סדר התפלה.
שער ו' – שער הניצוץ, מבואר בו גודל מעלת הלמוד וסדר הלמוד וכוונתה.
שער ז' – שער הבכורות, מובאר בו כוונת האכילה עם כל פרטיה וכוונת ברכת המזון וברכת הנהנין וכן תפלת מנחה וערבית וק"ש שעל המטה.
שער ח' – שער העליון, מבואר בו כל פרטי העבודות של עש"ק וכל יום השבת עד אחר הבדלה.
שער ט' – שער הצאן, מבואר בו כל פרטי העבודות של חודש ניסן, ואחריו על סדר החדשים חודש סיון תמוז אב.
שער י' – שער המים, על חודש אלול, ומבואר בו התעוררת התשובה
שער יא' – שער האיתון, על חודש תשרי, בו מבואר כל פרטי העבודות הנעשים בחדש זה עד אחר חג הסוכות.
שער יב' – שער המפקד, בו מבואר כל פרטי העבודות של חודשי החורף עד אחר חודש אדר.
תוכן הספר > שאר חלקי הספר

שער הכולל, הכולל כל שאר פרטי עבודת הקודש שלא נזכרו בחיבורו.
ביאור גבולות ארץ ישראל, ופירוש לבניין בית המקדש שבספר יחזקאל
הצוואה לחברא קדישא ולמשפחתו
הערות שוליים

↑  יסוד ושורש העבודה, ווארשא תקע"ד, מ ע"א
↑  צוואה סימן ה' וי"ג
הוגו ספיר

| --- | --- |
אין תמונה חופשית
 לידה:  17 במרץ 1969 (בן 55) הרוגייט, הממלכה המאוחדת 
 מדינה:  הממלכה המאוחדת 
 תקופת הפעילות:  מ-1993 
 מקום לימודים:  בית הספר לאומנויות  תיכון הארוגייט 
 פרופיל ב-IMDb
 
הוגו ספיר (באנגלית: Hugo Speer; נולד ב-17 במרץ 1969) הוא שחקן אנגלי.
ביוגרפיה

ספיר נולד בהרוגייט שבצפון רידינג של יורקשייר, ולמד בבית הספר הרוגייט. הוא למד משחק ב-"Tring Park School for the Performing Arts".
קריירה

בתחילת קריירת המשחק שלו הופיע ספיר בסדרות הטלוויזיה, "מק'קלום", "The Bill" ו-"Heartbeat". היה לו תפקיד קטן בסרט הדרמה "Bhaji on the Beach". ההופעה הבולטת הראשונה שלו הייתה בתפקיד גאי בסרט הקולנוע "ללכת עד הסוף". הוא הופיע בסרטי קולנוע נוספים כמו "סווינג" (1999), "משמרת המוות" ובסרט "מזימות זרות" בו גילם את אחיה של ניקול קידמן.
ספיר מרבה להופיע בתוכניות טלוויזיה בהם הסיטקום "Men Behaving Badly", סדרת הדרמה "לדפוק שעון", הסדרה "The Last Detective", סרט הטלוויזיה "המלכה הלוחמת" (2003), והעיבוד לספר "The Rotters' Club" מאת ג'ונתן קו (2005). עוד ב-2005 השתתף בעיבוד של ה-BBC לרומן "בית קדרות" מאת צ'ארלס דיקנס.
ב-2006 שיחק בתפקיד דוור בסדרה "Sorted".
בשנת 2008 הופיע ספיר לצדה של מרטין מקוצ'ון (אנ') בסדרה הקומית "Echo Beach".
ב-2010 ביים ספיר לראשונה סרט קצר בשם "MAM" שכתבה ויוויין הארווי ובכיכובם של ג'וזי לורנס, פול ברבר ורונאן קרטר. באותה שנה שיחק בסדרה "סקינס" בתפקיד ג'ון פוסטר בשני הפרקים האחרונים של העונה הרביעית.
ב-2011 שיחק בסדרה הדרמה "Haven". ספיר היה הקריין בסדרה "Cops with Cameras" של ITV1, "הרווק" של ערוץ 5 ובסדרה "Seaside Rescue" של ה-BBC.
ב-2013 השתתף ספיר בתסכית רדיו של הדרמה המשטרתית "Stone". מ-2013 ועד 2014 כיכב בתפקיד המפקח ולנטיין בגרסה חדשה של הסדרה "האב בראון" של ה-BBC.
בשנת 2014 החל ספיר להשתתף בסדרה "המוסקטרים" בתפקיד קפטן טרביל.
חיים אישיים

עד 2005 היה לספיר מערכת יחסים עם השחקנית שרה פאריש, ששיחקה לצדו בסדרה "לבבות ועצמות". ב-19 בפברואר 2015 נשא לאישה את ויוויין הארווי.
אחרי ההצלחה של הסרט "ללכת עד הסוף" עבר ספיר לגור בלונדון, וחי שם כ-15 שנה ואחר כך חזר לחיות בצפון יורקשייר. ספיר הוא אוהד של קבוצת הכדורגל לידס יונייטד.
פילמוגרפיה

| שנה | שם | שם באנגלית | תפקיד | הערות |
| --- | --- | --- | --- | --- |
| 1992–1996 |  | The Bill | שון טרנטר / דייב ויליאמסון |  |
| 1997 | מק'קלום | McCallum | ד"ר איידן פטיט | סדרת טלוויזיה |
| 1997 | ללכת עד הסוף | The Full Monty | גאי |  |
| 1999 | סווינג | Swing | מרטין 'מרטי' לוקספורד |  |
| 2001 |  | Barnie et ses petites contrariétés | מארק |  |
| 2001 |  | Do or Die | ניקולאס | מיני-סדרה |
| 2000–2001 | לבבות ועצמות | Hearts and Bones | ריצ'רד רוז |  |
| 2002 | מלאך למיי | An Angel for May | בוב האריס | סרט טלוויזיה |
| 2002 |  | Green-Eyed Monster | ריי | סרט טלוויזיה |
| 2002 | משמרת המוות | Deathwatch | סמל דייוויד טייט |  |
| 2003 |  | Sons & Lovers | וולטר מורל | סרט טלוויזיה |
| 2003 | לדפוק שעון | Clocking Off | סטיוארט סאוואג' | בפרק "Suzie's Story" |
| 2003 |  | The Debt |  | סרט טלוויזיה |
| 2003 |  | Warrior Queen | דרוואלוק |  |
| 2005 |  | The Rotters' Club | ביל אנדרטון |  |
| 2005 | מזימות זרות | The Interpreter | סיימון ברום |  |
| 2005 |  | The Last Detective | סמל סטיבן קיי | בפרק "Towpaths of Glory" |
| 2005 | הצוואה | Bleak House | סמל ג'ורג' | מיני-סדרה על פי הרומן "בית קדרות" |
| 2006 |  | Love Lies Bleeding | סטיוארט מילברן | סרט טלוויזיה |
| 2006 |  | Sorted | צ'ארלי קינג |  |
| 2007 | עדות אילמת | Silent Witness | מפקח בילוש דן ג'נינגס | בפרק "Double Dare" |
| 2007 | פאני היל | Fanny Hill | מיסטר H |  |
| 2008 | תפאורות קרטון | Moving Wallpaper | הוגו ספיר | ללא קרדיט |
| 2008 | אקו ביץ' | Echo Beach | מארק פנוורדן | סדרת טלוויזיה |
| 2008 | מיס מארפל | Agatha Christie's Marple | ג'יימס אבוט | בפרק "Murder Is Easy" |
| 2009 | טגארט | Taggart | רון קסידי | בפרק "So Long Baby" |
| 1993, 2009 |  | Heartbeat | ויק נידהם / כריס רולינגס |  |
| 2010 | חמישה ימים | Five Days | ג'ים קרפנטר |  |
| 2010 | סקינס | Skins | ג'ון פוסטר |  |
| 2010 |  | Carmen's Kiss | ג'ו |  |
| 2010 |  | Moving On | דייב | בפרק "Losing My Religion" |
| 2011 | רציחות במידסומר | Midsomer Murders | ג'ף רוג'רס | בפרק "Not in My Back Yard" |
| 2011 | פריחה מאוחרת | Late Bloomers | פיטר |  |
| 2011 | ורה | Vera | קית' מנטל | בפרק "Telling Tales" |
| 2011 |  | Haven | לואיס פופאל | בפרק "Love Machine" |
| 2011 |  | Death in Paradise | מפקח בילוש צ'ארלי האלם |  |
| 2011–2012 | בדלאם | Bedlam | וורן בטאני |  |
| 2012 | ווטסון ואוליבר | Watson & Oliver |  |  |
| 2012 |  | Chiapas the Heart of Coffee | ג'ון |  |
| 2013 |  | Common Ground | ג'ון | בפרק "Floyd" |
| 2013–2020 |  | Father Brown | המפקח ולנטיין | 12 פרקים |
| 2014–2015 | המוסקטרים | The Musketeers | קפטן טרביל |  |
| 2018-הווה | בריטניה | Britannia | לושיוס | תפקיד משני (3 עונות); 20 פרקים |
| 2023 | ללכת עד הסוף | The Full Monty | גאי | 4 פרקים |
הערות שוליים

↑  http://www.hellomagazine.com/profiles/hugo-speer/
↑  http://www.buddytv.com/info/hugo-speer-info.aspx
↑  Mam (I) (2010). IMDb
↑    Elizabeth Grice, ‏Love and the single girl, The Telegraph, 27 September 2005
↑  Hugo Speer as Jack Price
| --- | --- |
בקרת זהויות :  NLI: 987012384849305171  BNE: XX1501973  BnF: cb155778153 (data)  GND: 105353776X  ISNI: 0000 0001 1649 2853  LCCN: no2006016511  NTA: 188762817  VIAF: 56929746   WorldCat (עם VIAF): 56929746
אלכס פרייס

| --- | --- |
אין תמונה חופשית
 לידה:  8 במאי 1985 (בן 39) מנצ'סטר, הממלכה המאוחדת 
 מדינה:  הממלכה המאוחדת 
 תקופת הפעילות:  מ-2000 
 פרופיל ב-IMDb
 
אלכס פרייס (באנגלית: Alex Price; נולד ב-8 במאי 1985) הוא שחקן אנגלי.
ביוגרפיה

פרייס נולד במנצ'סטר.
קריירה

הוא הופיע בטלוויזיה בסדרות שונות בהן "כמעט אנושיים", "מרלין", ו"דוקטור הו". בקולנוע כיכב בסרט "A Horse with No Name", ושיחק במגוון סרטים קצרים.
ב-2013 החל פרייס לשחק בדמות סיד קרטר, אחד התפקידים הראשיים בסדרת הטלוויזיה "האב בראון". הוא זכה לשבחי המבקרים על הופעתו בדמות פרוטאוס בסדרת הטלוויזיה "פני דרדפול". בתיאטרון הופיע פרייס במספר רב של הפקות כגון "Is Everyone OK?" (במסגרת "Nabokov Touring Project"), במחזה "Colourings" (בתיאטרון אולד רד ליון), במחזה "הדוכסית ממאלפי" (בסטודיו התיאטרון הלאומי), וב"בירדלנד" (תיאטרון רויאל קורט). ב-2016 לוהק להופיע בתפקיד דרקו מאלפוי במחזה "הארי פוטר והילד המקולל".
חיים אישיים

לאלכס פרייס יש בן אחד.
פילמוגרפיה > טלוויזיה

| שנה | שם | שם באנגלית | תפקיד | הערות |
| --- | --- | --- | --- | --- |
| 2008 | חדר מיון | Casualty | דניאל פריד | בפרק "Impact" |
| 2009 | כמעט אנושיים | Being Human | גילברט | בפרק "Ghost Town" |
| 2009 | מרלין | Merlin | סר ויליאם מדאירה | בפרק "The Once and Future Queen" |
| 2009 | מרלין: סודות וכשפים | Merlin: Secrets and Magic | בתפקיד עצמו | סדרה דוקומנטרית |
| 2009 |  | Mouth to Mouth | טיילר | סדרת טלוויזיה |
| 2010 | רופאים | Doctors | סם גריפין | בפרק "6 Underground" |
| 2010 | דוקטור הו | Doctor Who | פרנצ'סקו | בפרק "The Vampires of Venice" |
| 2010 | דוקטור הו - מאחורי הקלעים | Doctor Who Confidential | קריינות |  |
| 2010 | מהומה רבה על לא דוור | Going Postal | רוג'ר |  |
| 2012 |  | Above Suspicion: Silent Scream | דן האצ'קינס |  |
| 2012 |  | Vera: Sandancers | לאנס קורפורל "באדג'י" או'קונור |  |
| 2013–2022 | האב בראון | Father Brown | סיד קרטר | 52 פרקים |
| 2014–2015 | פני דרדפול | Penny Dreadful | פרוטאוס |  |
| 2016 | ביאוולף | Beowulf |  | סדרת טלוויזיה |
| 2016 | דוקטור ת'ורן | Doctor Thorne | הכומר קיילב אוריאל | מיני-סדרה |
פילמוגרפיה > קולנוע

| שנה | שם | שם באנגלית | תפקיד | הערות |
| --- | --- | --- | --- | --- |
| 2006 |  | Internal | ניצב |  |
| 2007 |  | Saturday 3pm | פטריק |  |
| 2007 |  | Fervour | האנס |  |
| 2008 |  | Clubbed | פלוטו |  |
| 2010 |  | A Horse with No Name | וינס ויניל |  |
| 2010 | אריק וארני | Eric & Ernie | נייג'ל |  |
| 2012 |  | Storage 24 | ג'ייק |  |
הערות שוליים

↑  "SF's Serial Guest Stars. The Top 10 telefantasy actors we love to see putting in a special appearance, by our special guest star Jayne Nelson". Sfx.co.uk. 2 ביוני 2011. נבדק ב-7 ביולי 2014. {{cite web}}:  (עזרה)
↑  Joanne Black (2011): Where have I seen... Alex Price (Gilbert)? In: Joanne Black: A guide to being human [series 1-3]. Cambridge. Classic TV Press S.45-46
↑  "Father Brown". Imdb.com. נבדק ב-7 ביולי 2014. {{cite web}}:  (עזרה)
↑  Neil Genzlinger (9 במאי 2014). "Literary Help Sending a Shiver Down Your Spine 'Penny Dreadful,' Showtime's Supernatural Entry". Nytimes.com. נבדק ב-7 ביולי 2014. {{cite web}}:  (עזרה)
↑  Emily Verona (28 במאי 2014). "'Penny Dreadful' Cast: Alex Price Returning As Proteus In Future Episodes Of Showtime Series?". Enstarz.com. נבדק ב-7 ביולי 2014. {{cite web}}:  (עזרה)
↑  Wednesday Lee Friday (20 במאי 2014). "Penny Dreadful Season 1, Episode 2 Review: "Sיance"". Geekbinge.com. נבדק ב-7 ביולי 2014. {{cite web}}:  (עזרה)
↑  "Alex Price on Twitter Sept 2015". Twitter.
| --- | --- |
בקרת זהויות :  LCCN: no2018163199  VIAF: 8518154441761135460001   WorldCat (עם VIAF): 8518154441761135460001
זאב צעיר

ערך זה עוסק בסרט. אם התכוונתם לעיבוד הטלוויזיוני, ראו .
| --- | --- |

כרזת הסרט
 בימוי:  רוד דניאל
 הופק בידי:  ג'ף לוב, ג'ורג' פרקינס, Tom Coleman 
 תסריט:  ג'ף לוב, טים היינס 
 עריכה:  לויס פרימן-פוקס 
 שחקנים ראשיים:  מייקל ג'יי פוקס דאג סאוואנט סקוט פאולין גרגורי איצין טרוי אוונס מארק הולטון ג'ים מק'קרל ג'יי טרסס ג'רי לוין לורי גריפין מארק ארנולד ג'יימס המפטון סוזן אורסיטי מאט אדלר 
 מוזיקה:  מיילס גודמן 
 צילום:  טים שוורסטדט 
 מדינה:  ארצות הברית
 חברת הפקה:  מטרו גולדווין מאייר 
 חברה מפיצה:  Atlantic Entertainment Group, נטפליקס 
 שיטת הפצה:  וידאו על פי דרישה 
 הקרנת בכורה:  19 בדצמבר 1985 
 משך הקרנה:  92 דקות
 שפת הסרט:  אנגלית
 סוגה:  סרט נעורים
 מקום התרחשות:  נברסקה 
 תקופת התרחשות:  שנות ה-80 של המאה ה-20 
 תקציב:  1.2 מיליון דולר
 הכנסות:  80 מיליון דולר
 הכנסות באתר מוג'ו:   teenwolf
 סרט הבא:  זאב צעיר 2
 דף הסרט ב־IMDb
 
זאב צעיר (באנגלית: Teen Wolf, זאב בן-נוער) הוא סרט פנטזיה-קומדיה אמריקאי משנת 1985 בבימויו של רוד דניאל ובכיכובו של מייקל ג'יי פוקס, המגלם תלמיד תיכון המגלה יום אחד את הסוד המשפחתי יוצא הדופן: הוא נצר לשושלת של אנשי זאב.
תקציר העלילה

סקוט האוורד (מייקל ג'יי פוקס) הוא בחור צעיר שנלחם כדי להתקבל לנבחרת הכדורסל של בית הספר. הוא מנסה בכל כוחו למשוך את תשומת לבה של בחורה שהוא דלוק עליה אך ללא הצלחה. יום אחד חלים אצלו שינויים מפחידים שהופכים אותו לאדם זאב, מעכשיו הוא צריך להתחיל ללמוד להתמודד עם השינוי החדש.
שחקנים ודמויות

| שם השחקן/נית | שם הדמות |
| --- | --- |
מייקל ג'יי פוקס: סקוט האוורד
לורי גריפין: פמלה וילס
ג'יימס המפטון: הרולד האוורד
סוזן אורסיטי: ליסה "בוף" מרקוני
ג'רי לוין: רופרט "סטילס" סטילינסקי
מאט אדלר: לואיס
קידוס הנוק: קצין המשטרה מייקל
ג'ים מק'קרל: סגן המנהל ראסטי ת'ורן
מארק ארנולד: מיק מק'אליסטר
ג'יי טרסס: המאמן בובי פינסטוק
מארק הולטון: צ'אבי
קלייר פק: מיס הויט
גרגורי איצין: המורה לאנגלית
דוריס הס: המורה למדעים
סקוט פאולין: קירק לולי
אליזבת גרוסי: טינה
מלאני מנוס: ג'ין
דאג סאוואנט: בראד
טרוי אוונס: בראד
ריצ'רד ברוק: מאמן "הדרקונים"
הרווי ורנון: מוכר בחנות (ללא שם)
מורשת > סרט המשך

בשנת 1987 יצא סרט המשך בשם "זאב צעיר 2", אך סרט זה לא זכה לאותה ההצלחה כמו הסרט הראשון.
מורשת > עיבוד לטלוויזיה

בשנים 2011–2017 שודרה ברשת MTV סדרת טלוויזיה המבוססת על הסרט, "זאב צעיר", בכיכובו של טיילר פוסי בתפקיד הראשי. היא זכתה להצלחה רבה וכללה מאה פרקים במשך שש עונות.
הערות שוליים

↑  "TEEN WOLF (PG) (!)". British Board of Film Classification. 15 בנובמבר 1985. נבדק ב-5 באוגוסט 2015. {{cite web}}:  (עזרה)
↑  http://www.amc.com/talk/2014/06/story-notes-for-teen-wolf
↑  Borrelli, Christopher (27 בספטמבר 2011). "'Teen Wolf' director's brutally honest commentary". Chicago Tribune. p. 2. נבדק ב-17 בספטמבר 2012. {{cite web}}:  (עזרה)
| --- | --- |
בקרת זהויות :  LCCN: no98051532  VIAF: 177630846   WorldCat (עם VIAF): 177630846
קלאודי בלקלי

| --- | --- |
אין תמונה חופשית
 לידה:  4 בינואר 1974 (בת 51) אנגליה, הממלכה המאוחדת 
 מדינה:  הממלכה המאוחדת 
 מקום לימודים:  בית הספר המרכזי לנאום ודרמה בלונדון 
 פרופיל ב-IMDb
 
קלאודיה "קלאודי" בלקלי (באנגלית: Claudia "Claudie" Blakley; נולדה ב-4 בינואר 1974) היא שחקנית אנגלייה.